मैंने जो कहा और किया, उसके लिए माफ़ करना।
-शुक्रिया, जैक। यह बहुत मायने रखता है। -नौकरी वापस मिलेगी?
अगर वे बदलाव नहीं होते
-जिनका मैंने अनुरोध किया था... -मैं बदलाव करूँगा।
बहुत अच्छे।
और आगे के लिए, मेरा यह जानना ज़रूरी है
कि तुम इस नौकरी और अपने सहकर्मियों से इज़्ज़त के साथ पेश आओगे।
अगर तुम्हारा यह मतलब है, तो तुम्हें बेवकूफ़ नहीं कहूँगा।
मैंने जो कहा, यह बस उसका हिस्सा है...
इस कुर्सी में बैठकर मेरी कमर दर्द कर रही है।
मुझे नौकरी वापस मिलेगी या नहीं?
-कैसा रहा? -नौकरी वापस मिल गई।
-बहुत बढ़िया। -प्रोबेशन पर हूँ।
रवैया बदलना होगा और अपना कंप्यूटर प्रोग्राम सरल बनाना होगा।
नौकरी की ऐसी की तैसी!
-तो, तुमने माफ़ी माँगी? -हाँ।
-मुझे तुम पर नाज़ है। कैसा लग रहा है? -बहुत बुरा।
कु-ल-टा, कुलटा, हाल है क्या?
हमबिस्तर ना होना हो तो मुझे लाइन मत मारो
पिछवाड़ा हिलाओ पूरे क्लब के साथ सोओ
पिछवाड़े को पकड़ना है? अपना पिछवाड़ा दिखाओ, कु-ल-टा...
वायलेट। वायलेट!
क्या?
-तुम्हारे लिए कुछ लाया हूँ। -सच?
हाँ। यह देखो।
यह क्या है?
-यह नया फ़ोन है। -रुको!
मैं इसे सुरक्षित रखूँगा।
तुम इसे तब इस्तेमाल करोगी, जब डेटिंग ऐप्स से दूर रह सकोगी।
यह फ़ोन बेकार है, वैन!
मैं तुम्हारी मदद और हिफ़ाज़त कर रहा हूँ।
-कम से कम फ़ोन तो है। -मेरा फ़ोन वापस दो।
-बस करो। गाड़ी चला रहा हूँ! -वापस दो। अभी!
ए! वायलेट! मैं गाड़ी चला रहा हूँ!
गाड़ी चला रहा हूँ, समझी?
हैलो, सिरी!
सिरी?
सिरी!
इसमें सिरी नहीं है।
सिरी नहीं है?
तुम मेरी ज़िंदगी बर्बाद कर रहे हो, वैन!
इसमें इंटरनेट नहीं है, पर कॉल और मैसेज कर सकती हो।
अरे, बस करो! बहुत हो गया!
बस करो! अगर यह तोड़ दिया, तो फ़ोन ही नहीं दूँगा।
बैंगनी रंग वाला लाया हूँ।
कम से कम रंग तो पसंद आया न?
वायलेट?
ऐज़ वी सी इट
कार्सिनोमा के बारे में जानकारी
स्मॉल सेल कार्सिनोमा : कारण, उपचार, लक्षण
मुझे स्मॉल सेल श्वसनीजन्य कैंसर है अब क्या?
ए, जैक?
जैक?
सुबह की बैठक में शामिल हो सकते हो?
प्लीज़?
यह तो समय की बर्बादी है।
शुक्रिया। ठीक है, चलो देखें कि साप्ताहिक लक्ष्य में कितना आगे बढ़े।
हाँ? हैरिसन, तुम शुरुआत करोगे?
तुमने अपनी शानदार, नई एप्पल वॉच पर नई कसरत शुरू की है।
इसे एप्पल वॉच मिली और मुझे यह मिला।
न इंस्टा। न टिकटॉक। न कोई इमोजी।
मैं वैन से बात करती हूँ कि क्या कोई समझौता हो सकता है।
-बात करोगी? वादा? -हाँ।
कब? आज? आज ही बात करनी होगी।
पूरी कोशिश करूँगी। ठीक है।
-तुमसे प्यार है। -मुझे भी।
-हैरिसन, तुम कितने कदम चले... -आज ही बात करो।
वायलेट, हैरिसन से बात कर सकती हूँ?
शुक्रिया।
हैरिसन, तुम कल कितने कदम चले?
-चार सौ सड़सठ। -ठीक है।
वज़न तो चुटकी में कम हो जाएगा।
मुझसे ही कसरत करने को क्यों कहा जा रहा है?
हम मोटापे से दूर हैं।
-जैक! -मैं एक ज़ाहिर सी बात कर रहा हूँ।
तो, हैरिसन, कल की शुरुआती आधार-रेखा तो बढ़िया थी,
तो आज हम उसे पछाड़ सकते हैं।
आज एक हज़ार कदम चलो, ठीक है?
-ज़रूर। -ठीक है।
और वायलेट, तुम्हें काम पर किसी नए कर्मचारी से
आमने-सामने कम से कम तीन वाक्य लंबी बातचीत करनी थी।
मैंने कल टिफ़ से बात की थी।
और तुम्हें बता दूँ, उसकी भी इस फ़्लिप फ़ोन पर यही राय है।
बहुत ख़ूब, पर याद करो किस नए इंसान से बातचीत करनी थी,
जिससे अब तक बात न की हो। याद है?
ठीक है।
जैक, तुम्हें अपने पापा से पूछना था
-कि कैसा महसूस कर रहे हैं। -उन्हें कैंसर है। हाल बुरा होगा।
तभी तो तुम्हें उनसे बात करके...
बकवास। मैं 25 साल का हूँ...
इस अपार्टमेंट में साथ रहने से पहले
हम सब कुछ लक्ष्यों पर सहमत हुए थे।
हाँ। करार में लिखा है कि बिल लगातार चुकाने होंगे। वह करता हूँ।
मुझे नौकरी पानी और कायम रखनी होगी।
एक तरह से, कर रहा हूँ।
और दोस्त बनाने होंगे, जिस पर काम अभी जारी है...
ये सब अच्छी चीज़ें हैं,
-पर मकसद पर अटल रहना होगा। -बाय।
-जैक! -रहने दो।
मैंडी, इसी वक्त वैन को फ़ोन करना होगा।
मुझे इसे बेकार फ़ोन से नफ़रत है।
हैलो।
हैलो, वायलेट।
तुम मेरा नाम जानते हो?
तुम्हारी कमीज़ पर लिखा है। मेरा भी।
जूलियन। हैलो, जूलियन।
बाय, वायलेट।
रुको।
मुझे बस तुमसे एक वाक्य और कहना है।
हाँ।
जूलियन, तुम्हारा पसंदीदा रंग कौन सा है?
वायलेट।
-हाँ। -क्या?
और यह है यूसीएलए के पास वाले ढाबे के पालक के पकौड़े।
-सुनो! -और ज़रा रुको।
स्वादिष्ट झींगे वाले मोमो
जो आम चाइनीज़ रेस्तराँ से देखने में ठीक-ठाक लग रहा था।
यह तो कमाल है।
यह सब क्या है?
तुम्हें यह याद दिलाने का ज़बरदस्त तरीका कि मैं तुम्हें कितना पसंद करता हूँ।
मैं दो हफ़्तों में इंटर्नशिप शुरू करने के लिए बर्कली जा रहा हूँ।
मैं चाहता हूँ तुम मेरे साथ चलो।
तुम जानते हो मैं नहीं चल सकती।
तुम्हें इंटर्नशिप के लिए यूसीएसएफ़ के
न्यूरोलॉजी विभाग की अध्यक्ष का इंटरव्यू दिलाया है।
-किस बारे में बात कर रहे हो? -डॉ. गडेरी।
उनके बारे में पता करो। ऑटिज़्म रिसर्च जगत की दिग्गज हैं।
ठीक है।
उनकी इंटर्नशिप वालों को बर्कली जाने को मिलता है।
बाप रे।
वह तो बेहद मशहूर हैं।
तुमने यह कैसे किया?
अपने कमीने बाप से एक एहसान माँगा।
जो मेरे प्यार का सच्चा सबूत है।
मुझे पहले बात किए बिना यह नहीं करना चाहिए था।
हाँ, मैं जानता हूँ।
इससे तुम्हारी साख बढ़ेगी।
तुम प्रतिभाशाली और होशियार हो।
एक बुरे एमकैट नतीजे की वजह से ख़ुद को कम मत समझो।
पता है तुम्हें उनकी कितनी परवाह है।
पर वह लंबे समय तक करना नहीं तय था।
और इससे तुम्हारी ज़िंदगी बदल जाएगी।
ख़ुद को प्राथमिकता दो।
गतिविधि - कुल कदम - 57 - कुल दूरी - 0.03 किमी - सीढ़ियाँ चढ़ी गईं - 1
क्या कर रहे हो?
अगर लगातार ए-वन दबाते रहो,
तो एक धीमी आवाज़ सुनाई देगी, और फिर पल्ले को उठाओ।
टन-टना!
यह तो चोरी हुई न?
किसी को चोट तो नहीं पहुँचा रहा। एक घूँट लोगे?
ठीक है।
मैं ए. जे. हूँ, 303 से। तुम्हारा नाम क्या है?
हैरिसन, 203 से।
बहुत अच्छे! हम ठीक ऊपर रहते हैं।
वाकई?
हाँ, तुम लोग बहुत चिल्लाते हो।
वायलेट कभी-कभी बहुत ज़ोर से बोलती है।
एक मोहतरमा के साथ रहते हो? लड़की?
-हाँ। -तुम तो रंगबाज़ निकले।
ए, क्या तुमने एप्पल वॉच पहनी है?
-हाँ। -वाह।
यह मेरे कदम गिनने के लिए है।
अब तक ज़्यादा कदम नहीं चल पाया। बहुत मुश्किल है।
मैं पहनकर देख लूँ?
ज़रूर।
स्मॉल सेल कैंसर के इलाज में हाल में हुई प्रगति
जैक, यह देखो।
एक क्लिक में किताब के कवर से सीधे सूची वाले पन्ने पर। जैक?
इसमें आनुवंशिक तत्व भी हो सकता है।
मेरी दादी को हुआ था। उनकी बहन को। मेरे पापा को।
अगली बारी मेरी।
क्या? तुम क्या...
-मुझे जाना होगा। -क्या? जैक!
दो घंटे में ऑस्टिन को अपने फ़िक्स दिखाने हैं।
-आखिर तुम जा कहाँ रहे हो? -दो ज़िंदगियों को बचाने।
चूना पत्थर वाली टाइल से काम चल जाएगा, पर असली स्लेट अब भी सबसे लोकप्रिय है।
जैक! तुम यहाँ क्या कर रहे हो? मार्कस।
काम पर एक ज़रूरी मीटिंग छोड़कर आए हो और प्रोबेशन पर हो।
आपने मुझे अपने कैंसर के बारे में ग़लत और आधी-अधूरी जानकारी दी।
-कैंसर? लू। -कोई बड़ी बात नहीं है।
बड़ी बात तो है।
आपको स्मॉल सेल कार्सिनोमा है। बेहद गंभीर बीमारी।
हे भगवान। कितनी गंभीर?
इनके बचने की संभावना 30 से 50 प्रतिशत है।
-हे भगवान! -50 प्रतिशत।
ज़रूरी नहीं है। जाँच के दौरान,
आपके क्रोमोसोम में उत्परिवर्तन दिखा?
-मुझे नहीं पता। -आरबी1 जीन में निष्क्रियता?
-मुझे नहीं पता। -आपको यह कैसे नहीं पता?
देखो। कल कैंसर विशेषज्ञ के साथ मेरी मुलाकात है।
क्यों न तुम मेरे साथ चलो?
ठीक है। बढ़िया। मुझे उससे कई सवाल पूछने हैं।
क्यों न तीन से शुरुआत करें? ठीक है?
तुम्हारे साथ चलने की एक शर्त है। केवल तीन सवाल।
वह नामी-गिरामी डॉक्टर हैं। उनका समय कीमती है।
हम बस वहाँ उनकी बात सुनने जाएँगे। समझे?
समझ गया।
-हैलो। -हैलो।
आने का शुक्रिया। जानती हूँ तुम कितने व्यस्त हो।
-सब ठीक तो है? -हाँ।
तो, वायलेट ने मुझे फ़ोन वाली बात बताई।
वह बहुत नाराज़ है।
मतलब, मुझे बुरा बनने से एतराज़ नहीं है। मुझे उसकी आदत है।
हाँ। मैं बस यह सोच रही थी
कि शायद कोई तरीका हो जिससे उसकी स्वायत्तता न छिने,
पर फिर भी चीज़ों पर कड़ी नज़र रखी जा सके।
कुछ ऐप होते हैं जो फ़ोन के इस्तेमाल पर निगरानी रखते हैं।
मैंने वे सब आज़मा लिए। वह मिटा देती है।
शायद हम उसे फ़ोन देने की यह शर्त रख सकते हैं
कि वह उन्हें नहीं मिटाएगी।
कुछ अनुमान है कि उस बंबल वाली डेट पर उसके साथ क्या हो सकता था?
-वह कमीना उसके साथ क्या कर सकता था? -हाँ।
मैं सहमत हूँ कि उसे बंबल पर कतई नहीं होना चाहिए।
पर हम साथ काम कर रहे थे।
तुमने बहुत बड़ा फ़ैसला लिया।
मुझसे एक बार बात तक नहीं की। सच कहूँ, तो थोड़ी बेइज़्ज़ती महसूस हुई।
मैं तुम्हारा अपमान नहीं करना चाहता था।
मैं बस...
वायलेट मेरी बहन है, मुझे उसको बचाना है, तो...
कुछ चीज़ों का फ़ैसला मिलकर नहीं किया जा सकता।
खैर, मुझे मीटिंग के लिए जाना है, तो इस बारे में बाद में बात करते हैं।
ज़रूर।
माफ़ करना। मेरी मीटिंग छूट गई?
कैसी रही?
उन्होंने कहा हमारा प्रोग्राम लाजवाब है, हम लाजवाब हैं,
और वह हमें भारी बोनस देने वाले हैं।
व्यंग्य कर रहे हो?
हाँ, जैक। व्यंग्य ही था।
-मुझे व्यंग्य ज़्यादा समझ नहीं आता। -देखो।
वे इस प्रोग्राम को हटाकर नया
प्रोग्राम लिखने के लिए एक सलाहकार लाने वाले हैं।
इससे साबित हो जाएगा कि वे कितने बेवकूफ़ हैं।
पता है क्या, जैक? मुझे तुम पसंद हो।
वाकई। मतलब, तुम बेहद प्रतिभाशाली हो।
एक समय मुझे यह तक लगा था कि हम दोस्त बन सकते हैं।
पर इस वक्त, मैं...
बेहद निराश हूँ कि उन्होंने इस प्रोजेक्ट पर हमें साथी बनाया।
सब तुम्हारे बारे में होता है। हमेशा।
ऐसे श्रेय लेते हो जैसे मैंने कुछ नहीं किया।
कोई आलोचना होती है, तो तुम शिकायत करते हो।
मैं तुम्हारा बचाव करता हूँ।
तुम्हें बस अपनी पड़ी रहती है।
मुझे बेरोज़गार नहीं होना। आजकल नौकरियों की बहुत मारा-मारी है।
मेरी मीटिंग छूट गई क्योंकि मेरे पापा को कैंसर है।
हे भगवान, जैक।
वह मर सकते हैं। और मुझे इस नौकरी का सहारा चाहिए।
तो, मैं भी इसे नहीं खो सकता।
हाँ, तो... रात भर काम करते हैं। पूरी मेहनत लगा देते हैं। क्या कहते हो?
हम ज़ैंकू से खाना मँगवा सकते हैं?
फिर से?
मैंने सोचा था हम सूशी खाएँगे। नए स्वाद के लिए।
मुझे ज़ैंकू पसंद है।
ज़रूर, जैक।
ज़रूर।
मिसेज़ होल्डन बहुत बुरी हैं।
मुझे अमरीकी क्रांति पर सौ शब्द लिखने हैं,
पर 800 साल पहले हुए एक फालतू युद्ध की किसे परवाह है?
वह 245 साल पहले हुआ था।
मुझे अमरीकी क्रांति पता है।
जॉर्ज वॉशिंगटन ने क्रिसमस पर तूफ़ान के दौरान डेलवेयर
नदी पार की थी जिसने हमारी फ़ौज को रेडकोट्स से बचाया।
उनकी कमान में 2,400 सैनिक थे।
और पानी में इतनी बर्फ़ थी कि उसे पार कर पाना नामुमकिन सा था।
उसका नारा था "विजय या मृत्यु।"
यार, तुम तो बहुत होशियार हो।
शुक्रिया।
क्या मैं मोटापे से जूझ रहा हूँ?
क्या मतलब?
मतलब, मैं मोटा हूँ?
मुझे तो सामान्य लगते हो।
-सच? -हाँ। मेरे चाचा विक्टर को देखना चाहिए।
वह मोटे हैं। दरियाई घोड़े की तरह।
भूख लगी है? कुछ खाना चाहोगे?
हाँ!
-मुझे मेरा जोल मिल गया। -सच?
जूलियन, फ्रेंच फ़्राइज़ डिलीवर करता है,
शरीर पर हज़ारों टैटू हैं,
और हमने आमने-सामने तीन वाक्यों की बातचीत की।
शायद वही मेरा राजकुमार है।
अच्छा, यह तो बहुत अच्छी बात है, वाई, पर तुम्हें उससे...
फिर मिलना होगा। दो हफ़्ते डिलीवरी नहीं कर सकता,
-देर हो जाएगी। -नहीं।
शायद और फ्रेंच फ़्राइज़ बेच सकूँ।
या कुछ डिब्बे फेंक सकूँ जब जॉन न...
-यह ख़याल ठीक नहीं। -अगर वह मुझे मेसेज भेजना चाहे तो?
-मुझे मेरा फ़ोन चाहिए। वैन से बात की? -मैंने बात की,
और वह तुमसे थोड़ी और समझदारी और कोशिश की आशा करता है
-इससे पहले... -तुम बेकार हो!
जूलियन पर कोई भी फिदा हो जाएगी। मुझे फ़ोन वापस चाहिए!
कोई है?
सर, आप यहाँ क्या कर रहे हैं?
-यहाँ कोई न था, तो... -यहाँ केवल कर्मचारी आ सकते हैं।
मेरे पिता का नाम लू हॉफ़मैन है और मैं उनका चार्ट ढूँढ़ रहा हूँ।
मैं वह देखना चाहूँगा, प्लीज़।
-आपको जाना चाहिए। -मैं जल्दी आया था
ताकि मुलाकात के शुरू होने से पहले डॉक्टर से कुछ सवाल पूछ सकूँ।
तो आपने सवाल सोच रखे हैं?
-हाँ। बिल्कुल। -हाँ।
ऐसा कुछ नहीं होता। गार्ड को बुलाना पड़ेगा।
यह संजीदा मामला है।
उन्हें कैंसर है।
यह कैंसर क्लीनिक है। यहाँ सब कैंसर रोगी हैं।
हॉफ़मैन, लू
सर!
सर! मुझे दीजिए...
-सर! -मुझे यह चार्ट दो!
और फिर है वायलेट।
वह आम लोगों जैसी बनने के लिए बेहद बेकरार रहती है।
पर क्या यह एहसास उसके अंदर से आता है,
या फिर इंस्टाग्राम उसे बता रहा है
कि उसकी ज़िंदगी कैसी होना चाहिए, आप समझ रही हैं?
पता नहीं।
उन तीनों ने मुझे बहुत कुछ सिखाया है।
और अगर उनसे तुमने जो सीखा है उसका सार निकालकर
तुम एक मुख्य बात कहती, तो वह क्या होती?
मेरे ख़याल से मैंने शुरू में सोचा था कि मेरा काम था
उन्हें इस दुनिया के मुताबिक ढालना।
पता है न?
पर जितना अधिक उनसे मिलती हूँ,
उतना ज़्यादा यह एहसास होता है कि मैं उन्हें कभी बदलना नहीं चाहती।
मेरे ख़याल से अब मेरा मकसद यह है कि उन्हें बेहतर कैसे समझ सकूँ।
मैंडी, जब तुम इन तीन नौजवानों के बारे में बात करती हो, तो चमक उठती हो।
तुम उनके साथ जो काम कर रही हो, वह अहम है।
अगर मैं तुम्हें यह इंटर्नशिप देती हूँ, तो वह दो हफ़्ते में शुरू करनी होगी।
क्या तुम अपना यह काम छोड़कर आने को तैयार हो?
मैंने आपके बारे में पढ़ा था।
कैसे आपने कोलंबिया में अपनी प्रोफ़ेसर की पक्की नौकरी छोड़कर
यूसीएसएफ़ में एक शोध अध्ययन शुरू किया
जो किसी ने नहीं सोचा था कि सही दिशा में जाएगा।
मतलब, आप भी अपनी सहजता तक सीमित नहीं रहीं।
आपने जोख़िम लिया।
और अब, आप देश में आटिज़्म पर बेहद महत्वपूर्ण काम कर रही हैं।
डॉ. गडेरी, मैं तो अभी से ही आपसे सीख रही हूँ...
तो, मेरे ख़याल से,
आपके सवाल का जवाब है... हाँ।
दो हफ़्ते में आ सकती हूँ।
ठीक है। मैं इस बारे में सोचकर बताती हूँ।
लू, इससे पहले कि हम आगे के इलाज की बात सोचें, मैं बायोप्सी करना चाहूँगा।
एक्स-रे में बायीं तरफ़ की लसीका ग्रंथियों में थोड़ी सूजन दिखाई दे रही है,
और हम देखना चाहते हैं कि उनमें कैंसर तो नहीं है।
-वह आपको तीसरे चरण पर... -पहले से ही उस चरण पर हैं।
नहीं। दूसरे पर हैं।
निदान के दौरान लसीका ग्रंथियों की भूमिका का क्या?
-उससे चरण नहीं बदलता क्योंकि... -मैं असहमत हूँ।
हँसली के नीचे सुप्राक्लैविक्युलर ग्रंथियाँ।
सुप्राक्लैविक्युलर ग्रंथियाँ चरण नहीं तय करतीं।
-नए शोध के हिसाब से करती हैं। -जैक!
तुमने जॉन हॉप्किन्स का शोध पढ़ा है?
हाँ। आपने पढ़ा है?
-सोच रहा था। -तो जल्दी पढ़िए।
-माफ़ कीजिए, पर... -जैक।
-लू, फिर कभी मुलाकात करते हैं। -जैक, अब बस भी करो।
-यह तो मेरा दूसरा सवाल था। -बाहर जाओ।
-मैं कुछ बुनियादी जानकारी चाहता हूँ। -प्लीज़। इसी वक्त बाहर जाओ।
ठीक है।
पर हमें दूसरे की राय लेनी चाहिए।
तुम ठीक तो हो?
मुझे निकाल दिया। अब मुझे सभी तथ्य नहीं मिलेंगे,
और जब तथ्य नहीं मिलते, तो बहुत परेशान हो जाता हूँ।
-उन्होंने तुम्हें क्यों निकाला? -अधिक सवाल पूछने के लिए।
जानता हूँ वह केवल आपके मरीज़ हैं, पर वह मेरे पापा हैं, और मैं...
तुम डरे हुए हो।
अच्छी बात है।
सवाल पूछ रहे हो।
अच्छी बात है।
मैंने कई लोगों को यहाँ आते-जाते देखा है।
पर एक चीज़ पर मैंने सबसे ज़्यादा ग़ौर किया है।
वे मरीज़, जिनके साथ कोई हिमायती हो, अकेले आने वाले मरीज़ों से बेहतर रहते हैं।
सवाल पूछते रहना।
हिमायती।
इवा-टॉमी।
इवाटॉमी।
-मैंने कभी यह नाम नहीं सुना। -नाईजीरियाई है।
पहली बार तुमसे मिला, तो तुम बहुत बदमिज़ाज लगी, और हो भी।
पर तुम परवाह भी करती हो।
तुम भी ऐसे ही लगे।
किसने इकट्ठे और फ़्राइज़ मँगवाए? अभी तो माल आया था।
अरे, यार, तुम्हें ये ले जाने होंगे। मैंने नहीं मँगवाए।
किसी ने मँगवाए हैं।
हैलो, जूलियन!
हैलो, वायलेट।
फ़्रीज़र में कुछ और रखने की जगह नहीं बचेगी।
चलो कोई तो मेरे आने से ख़ुश है।
-जॉफ़र्ड, तुमने ऑर्डर दिया? -मैंने नहीं दिया।
कसैंड्रा क्लेयर को पढ़ा? शैडोहंटर्स?
सूज़न मिलर के अनुसार किसी ऐसे से मिलूँगी जो मेरी तरह होगा।
मेरे सच्चे प्रेम के घर में चंद्रमा मीन राशि में है, दस डिग्री पर।
सच्चा प्रेम?
यूनिकॉर्न का क्या? तुम्हें वे पसंद हैं? मेरे पसंदीदा हैं।
यूनिकॉर्न किसे नहीं पसंद?
दोनों को यूनिकॉर्न पसंद हैं।
वायलेट, प्लीज़ अपनी जगह पर वापस जाओगी?
यार, मैंने फिर से देखा, किसी ने ऑर्डर नहीं दिया।
माफ़ करना, भाई, मैं बस माल पहुँचाता हूँ।
सच में?
बाद में मिलते हैं, वायलेट।
चलो भी, यार! प्लीज़?
डिलीवरी ड्राइवर : जूलियन - (818) 555 0198
आपका क्या हाल है?
क्या?
कैंसर को लेकर। आप कैसा महसूस कर रहे हैं? भावनात्मक रूप से।
हाँ, मैं किसी तरह उससे जूझ रहा हूँ।
पर शुक्रिया, जैक। यह पूछने के लिए।
ठीक है।
आपको कोई ऐसा चाहिए जो आपके लिए लड़ सके।
मैं आपकी हिमायत करूँगा।
मुझे तुम्हारी हिमायत करनी चाहिए, जैक।
मैं तुम्हारा पिता हूँ।
और तुम बस ख़ुद पर ध्यान दो।
अपनी चिंता मैं ख़ुद कर लूँगा।
ठीक है?
तुम्हें बचा हुआ खाना नहीं चाहिए?
बेशक चाहिए।
जैक, ज़रा रुको।
ए, जैक, ज़रा रुकोगे?
इस बैठक से भागकर नहीं जा पाओगे।
मेरा आदर करना सीखो, जैक।
पता नहीं यह और किसी तरह कहूँ। मैं बस...
तुम्हें मेरा आदर करना होगा।
मैंने अपने पापा से पूछा कि उनका कैंसर कैसा है।
कर लिया।
करके कैसा लगा?
बुरा तो नहीं।
और मेरा सहकर्मी रिच शायद दोस्त बनना चाहता है, पर पक्का नहीं है।
वाह, जैक।
वह क्या है?
-मेरा है। छूना मत। -ठीक है, शाम वाली बैठक।
वायलेट? तुम यहाँ हो? हैरिसन, दिखाओ तुम कितने कदम चले।
हे भगवान, हैरिसन, तुम 6,500 कदम चले!
यह तो कमाल हो गया।
क्या बात है। मुझे तुम पर नाज़ है!
असल में, मैंडी...
मैंडी! मुझे जूलियन का नंबर मिल गया।
उसने अपना नंबर दिया?
पैकिंग वाली पर्ची पर था। सोच रही हूँ क्या मेसेज भेजूँ।
यह तो जरा भी अजीब नहीं है।
-हमारे बात करने तक मेसेज मत करना। -शायद थोड़ी देर हो गई है।
-वायलेट। -हैलो, वैन।
मैंने तुम्हें पाँच बार मेसेज भेजा। इसे जवाब देना था, है न?
बस के सफ़र वाले दिनों पर घर पहुँचकर बताना।
-हम इस पर काम कर रहे हैं। -वरना फ़ोन नहीं मिलेगा।
मेरे भाई से कह दो मैं उससे बात नहीं कर रही।
-सुन सकता हूँ। -क्या?
-वायलेट। -क्या? वह कोई शब्द था?
जोल - बात करनी है। जल्द ही फ़ोन करती हूँ।
वायलेट, उससे बात करो।
वह तुमको सुन सकता है।
मैं नीचे हूँ।
-तुमने कुछ कहा? -बस एक मिनट चाहिए। माफ़ करना।
-इस तरह ख़ामोश नहीं रहते। -कोई आवाज़ आई?
मुझे तो कुछ सुनाई नहीं दे रहा।
लक्ष्य अपडेट - नया व्यक्तिगत रिकार्ड 7,000 कदम! - बधाई हो!
वह तुम्हें नहीं सुन रही।
-यह बेहद... -हैरिसन, तुम्हारी एप्पल वॉच कहाँ है?
अरे, यह कौन आ गया?
मुझे नहीं पता।
-हैलो। -हैलो। मेरे ख़याल से यह आपकी है।
हैलो, ए. जे.।
आप लोग ऊपर रहते हैं, है न?
-हाँ, आप कौन हैं? -मैं मैंडी, हैरिसन की सहायक।
-अच्छा। -सब ठीक तो है?
अगर तुमने फिर कभी मेरे बेटे की तरफ़ आँख उठाकर भी देखा,
तो हथकड़ी लगवा दूँगी। समझे?
हथकड़ी? माफ़ कीजिए।
मुझे नहीं पता यहाँ क्या होता है, पर मैं नहीं चाहती 25 साल का पागल
मेरे बेटे के साथ घूमे।
-बात समझ में आई? -जी हाँ।
पर आपको यकीन दिला सकती हूँ, हैरिसन पागल नहीं है।
मुझे जो कहना था, मैंने कह दिया। चलो, ए. जे.।
ए. जे.!
-यह दोस्ती तो गड्ढे में गई। -जैक, प्लीज़।
हैरिसन, मैं अभी वापस आई, ठीक है?
दोस्तो, बस एक मिनट।
यहाँ क्या कर रहे हो?
डॉ. गडेरी ने पापा को फ़ोन किया था।
उन्हें तुम बहुत पसंद आई। तुम्हें मिल गई।
तुम्हें वह इंटर्नशिप मिल गई।
द्वारा अनुवादित श्रुति शुक्ला
रचनात्मक पर्यवेक्षक रवीन्द्र शंकर शुक्ल